**Elnökségi ülés**

ELTE BGGyK HÖK

1097 Budapest, Ecseri út 3. A/61 Hallgatói iroda

2016. január 20. 16:00

Jelenlévők: 11 fő

Mandátummal rendelkezik: 8 fő

Az EB képviseletében: Zatykó Nóra

Az Ellenőrző Bizottság megállapította, hogy az ülés határozatképes.

Jegyzőkönyvvezető: Zatykó Nóra

Sztrecsko Boglárka 16 óra 6 perckor megnyitotta az ülést.

**Előzetesen kiküldött napirend:**

1. Beszámolók
2. ELTE BGGyK HÖK Alapszabály módosítás
3. Educatio kiállítás
4. Egyebek

A napirend előzetesen kiküldésre került, módosító javaslattal Sztrecsko Boglárka él: előre hozná 1. pontba az Alapszabály módosítást. Herpai Júlia kéri, hogy az Educatio kiállítással kapcsolatos napirendi pont még előzze meg az Alapszabályét. Az elnökség ezt és az így kialakult új napirendet egyhangúlag elfogadja.

**Módosított napirend:**

1. **Educatio kiállítás**

*Schindler Petra*: Kivitték a promóciós termékeket a helyszínre - régi és új füzeteket, tájékoztatókat, Bárczis jojókat, szövegkiemelőket, ELTE-s tollakat és néhány külügyi tájékoztatót is. Kéri a többieket, hogy a táblázatban adják majd meg a telefonszámaikat, hogy szükség esetén el tudja érni őket. Az ELTE-s pólók megvannak, kéri, senki ne vigye el őket. Január 21-én 8 órára kell érkezni mindenkinek, aki aznap reggel dolgozik, ugyanis akkor lesz egy tájékoztató, amikor kiosztják a kártyákat is, ezekkel lehet majd bejutni az épületbe. Javasolja, hogy aki reggel megy, azzal időben találkozzanak. Csak azok fognak tudni bejönni, akik kártyát kapnak. Az átadás a főbejáratnál fog történni. Kéri, hogy aki újonnan érkezik, az hívja fel őt, segít majd felvenni a kártyákat. Értékeket, személyes holmikat csak meghatározott helyen lehet majd lerakni. Egy ELTE-s sziget van, azon belül enni nem lehet, aki enni szeretne, ki kell mennie. Kötelező az ELTE-s póló viselése és a kitűző hordása is. Összeírja a házirend fontos pontjait, és a tájékoztató szövegét is megadja a csoportban, mindenki olvassa át legalább egyszer. Mivel sok az osztogatni való termék, ezért nyugodtan lehet belőlük adni minden érdeklődőnek. Kocsival nem lehet bemenni, ezért nem ajánlja senkinek, hogy azzal érkezzen. Minden nap végén össze kell majd pakolni a holmikat a standoknál. Vizet, teát és kávét az ELTE HÖK biztosít a dolgozóknak. Dohányozni mértékkel és egyesével járjanak ki a dolgozók, aki rövidebb ideig tartózkodik ott, utána vagy előtte időzítse ezt az igényét. A pultban mindig legyen 3-4 ember.

1. **ELTE BGGyK HÖK Alapszabály módosítás**

*Sztrecsko Boglárka* szeretné, ha az elnökség pontról pontra végig venné a módosítási javaslatokat.

Előző ELTE HÖK elnökségi ülésen beszélgettek arról Pozsár-Szentmiklósy Zoltánnal, hogy ki lehet tisztségviselő, ki minősül annak. Sokan azon a véleményen voltak, hogy csak az elnök és az alelnökök azok. Sztrecsko Boglárka szerint a Bárczin maradhatnának az elnökség tagjai a tisztségviselők, és aki nem az, az nem kell, hogy tisztségviselőnek minősüljön. Valószínűleg az Ellenőrző Bizottság tagjai is tisztségviselők maradnának. Ezzel kapcsolatban az elnökség még nem jutott döntésre, de szeretnék egységesíteni ezt a fogalmat.

A BGGyK HÖK elnöksége mindezek tudatában vitatja meg a senior feladatkörrel kapcsolatos nézetét, mivel szeretné, ha seniornak olyan hallgató jelentkezhetne, aki nem lát el más feladatot az Elnökség körében, vagy vele szorosan együttműködve.

A módosító javaslatok elfogadásra kerülnek, Zatykó Nóra a konkrét megfogalmazásokat hamarosan továbbítja Sztrecsko Boglárka felé, így ezek előterjesztésre kerülhetnek majd a következő küldöttgyűlési ülésen.

1. **Beszámolók**

*Sztrecsko Boglárka:* a legutóbbi ELTE HÖK elnökségi ülésen jelen volt Pozsár-Szentmiklósy Zoltán, vele beszélgettek a tisztségviselői körről. Az OMHV eredményei továbbra sem lesznek nyilvánosak. Kiss Edina az Educatioról számolt be, továbbá a rektori kulturális pályázatokról és az ELTE szervezeteiről beszéltek, utóbbival kapcsolatban az elnökség még a későbbiekben egyeztet, Sztrecsko Boglárka akkor fog tudni bővebben beszámolni. A költségvetési tervet a héten le kell adnia az ELTE BGGyK HÖK-nek is.

Február 11-12-én csapatépítő lesz a Kari Vezetésnek, ahol az eddigi történések átbeszélése lesz napirenden, illetve tervezés a jövőre vonatkozóan. Sztrecsko Boglárka, mint HÖK elnök lesz jelen, és mindenképp szeretne magával vinni még egy elnökségi tagot. Tóth Emese fog vele tartani, de Herpai Júliának is javasolja a részvételt. Monorra fognak utazni.

1. **Egyebek**

*Schindler Petra:* aki több napra jön az Educatiora, és kap karszalagot, ne vegye le, mert arra is szükség lesz.

*Sztrecsko Boglárka:* az ELTE HÖK követező elnöki pályázója Sujtó Attila lesz.

Sztrecsko Boglárka az ülést 16 óra 57 perckor lezárja.

BGGyK HÖK elnök EB elnök

Jegyzőkönyvvezető